1999 YIL 1 YaNVAR HOLATIGA QOLDIQLAR HISOBLANUVChI MODDIY RESURSLAR BO‘YIChA QO‘ShILGAN QIYMAT SOLIG‘I SUMMASINI O‘ChIRISh TARTIBI to‘g‘risida

O‘zbekiston Respublikasi Moliya vazirligi va Davlat soliq qo‘mitasi O‘zbekiston Respublikasining Soliq kodeksiga, shuningdek, “Davlat soliq xizmati to‘g‘risida”gi O‘zbekiston Respublikasi Qonunining 7-moddasiga muvofiq quyidagilarni tushuntiradi.
 1999-yilning 1-yanvaridan boshlab budjetga to‘lanishi kerak bo‘lgan qo‘shilgan qiymat solig‘i soliq solinadigan oborotlar bo‘yicha hisoblangan soliq summasi bilan hisobot davri mobaynida haqiqatda kelib tushgan, shu jumladan, nol stavkasi bo‘yicha oborotni qo‘shgan holda soliqqa tortiladigan oborot uchun foydalaniladigan import qilingan tovarlar (ishlar, xizmatlar) uchun olingan hisobvaraq-fakturalar bo‘yicha to‘lanishi lozim bo‘lgan soliq summasi o‘rtasidagi farq sifatida aniqlanadi.
 Bunda, 1999-yilning 1-yanvaridagi holati bo‘yicha qoldiqlarda hisobga olingan moddiy resurslar (tovarlar, xizmatlar) bo‘yicha QQS summasi budjet bilan hisob-kitoblarga kiritiladi va 68-“Budjet bilan hisob-kitoblar” hisobvarag‘ining debetida, ushbu moddiy resurslarning ishlab chiqarish yoki muomala xarajatlari yuzasidan hisobdan chiqarishning borishiga qarab, 1999-yilning 1-yanvariga qadar amal qilgan stavkalar bo‘yicha “Qo‘shilgan qiymat solig‘i” ilova hisobvarag‘ida aks ettiriladi.